Informații privind organizarea și desfășurarea OLAV- etapa județeană

Vă informăm că sâmbătă, 16 martie 2024, va avea loc etapa județeană a Olimpiadei naționale „Lectura ca abilitate de viață” (gimnaziu și liceu), organizată în conformitate cu *Metodologia -cadru de organizare și desfășurare a competițiilor școlare, aprobată prin OME 3123/09.02.2022,* conform Anexei 1 și cu Regulamentele specifice.

**Toate cadrele didactice care coordonează elevi la olimpiadă au obligația de a participa ca evaluatori, indiferent de numărul de elevi coordonați**.

**Etapa județeană va fi găzduită de Colegiul „Mihai Eminescu” Bacău**. Vineri, 15 martie 2024, după ora 1600, vor fi afișate listele cu repartizarea elevilor pe săli (la avizierul liceului). Proba scrisă va dura 3 ore pentru toate clasele și va începe la ora 1000, accesul elevilor în săli realizându-se în intervalul 900-930. Elevii se vor legitima cu carnetul de elev cu fotografie, vizat pentru anul școlar în curs/cartea de identitate; elevii vor preda acordurile GDPR comisiei de organizare în ziua probei.

Participanților **nu** le este permis să părăsească sala de concurs având asupra lor subiectele probei la care participă. Organizatorii vor fi prezenți în ziua competiției, la liceul-gazdă, la ora 815, profesorii asistenţi vor fi instruiți la ora 840, iar profesorii evaluatori se vor prezenta la ora 1345.

Rezultatele inițiale se vor afișa la avizierul liceului și pe site-ul IȘJ Bacău, după finalizarea evaluării, în cursul zilei de 16 martie 2024, după ora 2100.

Calificarea elevilor la faza națională este condiționată de obținerea a minimum 50 de puncte. În cazul în care primul punctaj este primit de mai mulți elevi, în vederea selecției elevului care va participa la națională, se vor aplica pentru departajare criterii specifice (departajare în funcție de punctajul de la subiectul al III-lea; dacă sunt punctaje identice la subiectul al III-lea, departajarea se face în funcție de punctajul de la subiectul al II-lea). Eventualele contestații se vor depune la secretariatul colegiului, luni, 18 martie 2024, între orele 1200-1530. Nu se admite depunerea contestației de către o altă persoană (părinte, profesor însoțitor/coleg etc.), în absența elevului în cauză. Rezultatele finale se vor afișa la avizierul liceului și pe site-ul IȘJ Bacău, marți, 19 martie 2024, ora 2000.

Inspectori școlari de specialitate,

prof. Vornicu Ana-Ioana

prof. dr. Nistor Dorel